cyanic-selkie/wikianc huggingface dataset:
হিন্দুধর্মের ইতিহাস
অদ্বৈত বেদান্ত
আদি শঙ্কর অধুনা কেরল রাজ্যের কালাডি গ্রামে জন্মগ্রহণ করেছিলেন। তিনি সারা ভারত পর্যটন করে অন্যান্য দার্শনিকদের সঙ্গে আলোচনা ও বিতর্কে অংশগ্রহণের মাধ্যমে নিজের দার্শনিক মতটি প্রচার করেন। তিনি চারটি মঠ প্রতিষ্ঠা করেন। এই মঠগুলি অদ্বৈত বেদান্ত দর্শনের ঐতিহাসিক বিকাশ, পুনর্জাগরণ ও প্রসারের জন্য বহুলাংশে দায়ী। শঙ্কর নিজে অদ্বৈত বেদান্ত দর্শনের প্রধান প্রবক্তা হিসেবে খ্যাত। এছাড়া তিনি হিন্দু সন্ন্যাসীদের দশনামী সম্প্রদায় ও হিন্দুদের পূজার সন্মত নামক পদ্ধতির প্রবর্তক।
সংস্কৃত ভাষায় লেখা আদি শঙ্করের রচনাবলির প্রধান লক্ষ্য ছিল অদ্বৈত তত্ত্বের প্রতিষ্ঠা। সেযুগে হিন্দু দর্শনের মীমাংসা শাখাটি অতিরিক্ত আনুষ্ঠানিকতার উপর জোর দিত এবং সন্ন্যাসের আদর্শকে উপহাস করত। আদি শঙ্কর উপনিষদ্‌ ও ব্রহ্মসূত্র অবলম্বনে সন্ন্যাসের গুরুত্ব তুলে ধরেন। তিনি উপনিষদ্‌, ব্রহ্মসূত্র ও ভগবদ্গীতার ভাষ্যও রচনা করেন। এই সব বইতে তিনি তার প্রধান প্রতিপক্ষ মীমাংসা শাখার পাশাপাশি হিন্দু দর্শনের সাংখ্য শাখা ও বৌদ্ধ দর্শনের মতও খণ্ডন করেন।
মুসলিম শাসন
১৪ শতকে খিলজি বংশের, আলাউদ্দিন খিলজি তার সাম্রাজ্যের সীমানা দক্ষিণে গুজরাত,রাজস্থান ও দাক্ষিণাত্য মালভূমি এবং তুগলক রাজবংশ তাদের সীমানা তামিলনাড়ু পর্যন্ত বাড়ায়। কিন্তু দিল্লি সালতানাত ভেংগে গেলে ভারতীয় উপমহাদেশ জুড়ে অনেক গুলো নতুন সালতানাতে আবির্ভাব ঘটে, যার মধ্যে গুজরাত সালতানাত, মালওয়া সালতানাত, তৎকালীন পৃথিবীর সবচেয়ে বড় বাণিজ্য পথের অধিকারী বাংলা সালতানাত
মারাঠা সাম্রাজ্য ও ব্রিটিশ রাজত্বের পূর্বে মুসলিম মুঘল সাম্রাজ্য ভারতের অধিকাংশ রাজ্যকে দখল বা দমন করতে সক্ষম হয়। তবে কিছু প্রান্তিক রাজ্য তারা দখল করতে পারেনি, যেমন - হিমালয়ের উপরাংশে হিমাচল প্রদেশ, উত্তরখণ্ড, সিকিম, নেপাল ও ভুটান; দক্ষিণ ভারতে ট্রাভাঙ্কর ও তামিলনাড়ু এবং পূর্বে আসামের আহোম সাম্রাজ্য।
হিন্দু ধর্ম একীকরণ
চৈতন্য মহাপ্রভু (১৪৮৬ খ্রিঃ – ১৫৩৩ খ্রিঃ) ছিলেন পূর্ব এবং উত্তরভারতের এক বহু লোকপ্রিয় বৈষ্ণব সন্ন্যাসী ও ধর্মগুরু এবং ষোড়শ শতাব্দীর বিশিষ্ট সমাজ সংস্কারক। তিনি গৌড়বঙ্গের নদিয়া অন্তর্গত নবদ্বীপে (অধুনা পশ্চিমবঙ্গের নদিয়া জেলা) হিন্দু ব্রাহ্মণ পণ্ডিত শ্রীজগন্নাথমিশ্র ও শ্রীমতী শচীদেবীর গৃহে জন্মগ্রহণ করেছিলেন। বৈষ্ণব সমাজে তাঁকে শ্রীরাধাকৃষ্ণের  যুুুগল প্রেমাবতার বলে মনে করা হয়। শ্রীকৃষ্ণচৈতন্য ছিলেন শ্রীমদ্ভাগবত পুরাণ ও শ্রীমদ্ভগবদ্গীতায় উল্লিখিত দর্শনের ভিত্তিতে ভক্তিযোগ ভাগবত দর্শনের একজন বিশিষ্ট প্রবক্তা ও প্রচারক। তিনি বিশেষত রাধা ও কৃষ্ণের রূপে পরম সত্ত্বার উপাসনা প্রচার করেন এবং জাতিবর্ণ নির্বিশেষে ব্রাহ্মণ থেকে ক্ষুদ্র নৃগোষ্ঠী পর্যন্ত শ্রীহরি নাম ও ভক্তি এবং হরেকৃষ্ণ হরেরাম মহামন্ত্র যাহা শ্রীকলিসন্তরন উপনিষদের ও শ্রীপদ্মপুরাণের হরপার্বতী সংবাদে উল্লেখিত মহামন্ত্রটি জনপ্রিয় করে তোলেন। মহামন্ত্র হরে কৃষ্ণ হরে কৃষ্ণ কৃষ্ণ কৃষ্ণ হরে হরে। হরে রাম হরে রাম রাম রাম হরে হরে।।
রামানুজ (১০১৭-১১৩৭) ছিলেন একজন ধর্মতাত্ত্বিক ও দার্শনিক। তিনি শ্রী রামানুচার্য, উপাধ্যায়, লক্ষ্মণ মুনি নামেও পরিচিত। সাধারণভাবে হিন্দুরা তাকে হিন্দু দর্শনের বিশিষ্টাদ্বৈত বেদান্তের প্রধান ব্যাখ্যাদানকারী হিসেবে দেখেন।
বৈষ্ণব আচার্য রামানুজাচার্যের শিষ্য রামানন্দ । যার শিষ্য ছিলেন কবির ও সুরদাস। রামানুজ বেদান্ত‌ দর্শনের উপর ভিত্তি করে তাঁর নতুন দর্শন বিশিষ্টাদ্বৈত বেদান্ত রচনা করেছিলেন।বেদান্ত‌ ছাড়াও রামানুজাচার্য সপ্তম-দশম শতকের মরমী ও ভক্ত আলওয়ার সাধুদের ভক্তি দর্শনের এবং দক্ষিণের পঞ্চরাত্র ঐতিহ্যের ভিত্তি তৈরি করেছিলেন।
মধ্ব (मध्वाचार्यः; ) বা আনন্দতীর্থ বা পূর্ণ প্রাজ্ঞ (১২৩৮-১৩১৭) ছিলেন হিন্দু দর্শনের তত্ত্ববাদ দ্বৈত বেদান্তের প্রধান প্রবক্তা। তিনি ভক্তি আন্দোলনের সময়কালীন অন্যতম গুরুত্বপূর্ণ দার্শনিক ছিলেন।
পূর্ব গঙ্গা এবং সূর্য রাজ্য
পূর্ব গঙ্গা ও সূর্য ছিল হিন্দু ধর্ম-শাসিত অঞ্চল, যা বর্তমান ওড়িশার বেশিরভাগ রাজত্ব করেছিল (ঐতিহাসিকভাবে কলিঙ্গ নামে পরিচিত) একাদশ শতাব্দী থেকে খ্রিস্টীয় ১৬শ শতাব্দীর মাঝামাঝি পর্যন্ত শাসন করে। ১৩শ এবং ১৪শ শতাব্দীর সময়কালে, যখন ভারতের বিশাল অংশগুলি মুসলিম শক্তির অধীনে ছিল, তখন একটি স্বাধীন কলিঙ্গ রাজ্য হিন্দু ধর্ম, দর্শন, শিল্প এবং স্থাপত্যের একটি শক্তিশালী দুর্গে পরিণত হয়েছিল। পূর্ব গঙ্গার শাসকরা ধর্ম ও কলা শিল্পের দুর্দান্ত পৃষ্ঠপোষক ছিলেন এবং তারা যে মন্দিরগুলো তৈরি করেছিলেন তা হিন্দু স্থাপত্যের অন্যতম নিদর্শন হিসেবে বিবেচনা করা হয়।
বিজয়নগর সাম্রাজ্য
বিজয়নগর সাম্রাজ্য (কন্নড়: ವಿಜಯನಗರ ಸಾಮ್ರಾಜ್ಯ, Vijayanagara Sāmrājya; তেলুগু: విజయనగర సామ్రాజ్యము, Vijayanagara Sāmrājyamu) ছিল দক্ষিণ ভারতের একটি মধ্যযুগীয় সাম্রাজ্য। পর্তুগিজরা এই সাম্রাজ্যকে বিসনাগা রাজ্য নামে অভিহিত করে। ১৩৩৬ খ্রিষ্টাব্দে (প্রথম) হরিহর ও তার ভ্রাতা (প্রথম) বুক্কা রায় এই সাম্রাজ্য প্রতিষ্ঠা করেন। ত্রয়োদশ শতাব্দীর শেষভাগে দক্ষিণ ভারতে ইসলামি আক্রমণ প্রতিহত করে এই সাম্রাজ্য নিজস্ব প্রভাব বিস্তারে সক্ষম হয়। ১৬৪৬ সাল পর্যন্ত এই সাম্রাজ্যের অস্তিত্ব ছিল। তবে ১৫৬৫ সালে দাক্ষিণাত্য সুলতানির নিকট যুদ্ধে পরাজিত হয়ে এই সাম্রাজ্যের পতনের সূত্রপাত ঘটে। এই সাম্রাজ্য তার রাজধানী বিজয়নগরের নামে চিহ্নিত। বর্তমান কর্ণাটক রাজ্যের হাম্পিতে এই শহরের ধ্বংসাবশেষ বর্তমানে একটি বিশ্বঐতিহ্য স্থল। মধ্যযুগীয় ইউরোপীয় পর্যটক ডোমিনগো পেজ, ফার্নাও নানস ও নিকোলো ডি কন্টি প্রমুখের রচনা এবং স্থানীয় সাহিত্য থেকে এই সাম্রাজ্যের ইতিহাস সম্পর্কে জানা যায়। বিজয়নগরের শক্তি ও সমৃদ্ধির প্রমাণ মিলেছে পুরাতাত্ত্বিক খননকার্যের মাধ্যমে।
এই সাম্রাজ্যের নিদর্শন স্বরূপ নানা স্থাপত্য ছড়িয়ে রয়েছে সমগ্র দক্ষিণ ভারত জুড়ে। এর শ্রেষ্ঠ নিদর্শন অবশ্যই হাম্পি। দক্ষিণ ভারতের প্রাচীন মন্দির নির্মাণশৈলীগুলির সংমিশ্রণে সৃষ্টি হয়েছিল বিজয়নগর স্থাপত্য। এর হিন্দু নির্মাণশৈলীর মধ্যে সকল ধর্মবিশ্বাস ও স্থানীয় শৈলীগুলির মিলন ঘটেছিল। স্থানীয় গ্র্যানাইট পাথরে এই শৈলী গড়ে ওঠে। ধর্মনিরপেক্ষ রাজকীয় স্থাপত্য নিদর্শনগুলিতে উত্তর দাক্ষিণাত্য সুলতানির প্রভাব সুস্পষ্ট। দক্ষ প্রশাসন ও বৈদেশিক বাণিজ্যের কল্যাণে এই সাম্রাজ্যে জলসেচের নতুন প্রযুক্তি আমদানি করা সম্ভব হয়। বিজয়নগর সাম্রাজ্য শিল্প ও সাহিত্যের পৃষ্ঠপোষক ছিল। কন্নড়, তেলুগু, তামিল ও সংস্কৃত সাহিত্যে এই সাম্রাজ্যের পৃষ্টপোষকতায় এক নতুন যুগের সূচনা হয়। কর্ণাটকী সংগীত এই সাম্রাজ্যের রাজত্বকালেই তার বর্তমান রূপটি লাভ করে। দক্ষিণ ভারতে ইতিহাসে হিন্দুধর্মকে কেন্দ্র করে রাষ্ট্রীয় সংহতি সাধনের মাধ্যমে বিজয়নগর সাম্রাজ্য এক গুরুত্বপূর্ণ ভূমিকা গ্রহণ করেছিল।
মারাঠা সাম্রাজ্য
মারাঠা সাম্রাজ্য (মারাঠি: मराठा साम्राज्य) হল একটি ঐতিহাসিক সাম্রাজ্য, যা খ্রিষ্টীয় সপ্তদশ শতাব্দী হতে ঊনবিংশ শতাব্দীর প্রথমভাগ পর্যন্ত (১৬৭৪ - ১৮১৮) ভারতবর্ষের প্রায় সমগ্র অংশ জুড়ে বিদ্যমান ছিলো। এর প্রতিষ্ঠাতা ছিলেন ছত্রপতি শিবাজী। মুঘল সম্রাট আওরঙ্গজেবের মৃত্যুর পর মারাঠা সাম্রাজ্য পেশওয়ার অধীনে বহুগুণ বিস্তৃত হয়।বিস্তারের সর্বোচ্চ সময়ে এটি উত্তরে পেশোয়ার থেকে দক্ষিণ ভারতে তামিলনাড়ু পর্যন্ত বিস্তৃত ছিল।মুঘল সাম্রাজ্য ধ্বংস হলে ভারতে শেষ হিন্দু সাম্রাজ্য হিসেবে মারাঠা সাম্রাজ্যকেই বিবেচনা করা হয়। ১৭৬১ সালে মারাঠারা পানিপথের তৃতীয় যুদ্ধে পরাজিত হয় যা উত্তর দিকে তাদের সাম্রাজ্যের বিস্তার রোধ করে।এর ফলে উত্তরভারত কার্যত কিছুদিন মারাঠা সাম্রাজ্য থেকে বেরিয়ে যায়। যদিও ১৭৭০ সালে উত্তরভারত আবার মারাঠাসাম্রাজ্যের অধীনে আসে। পরবর্তীতে মারাঠা সাম্রাজ্য সম্রাটের অধীনে কেন্দ্রীয় ভাবে শাসিত হওয়ার পরিবর্তে পেশোয়াদের অধীনে বিভক্ত হয়ে যায় ও কনফেডারেসি হিসেবে আত্মপ্রকাশ করে।১৮১৮ সালের মধ্যে ইঙ্গ-মারাঠা যুদ্ধে ব্রিটিশদের কাছে মারাঠা সাম্রাজ্য চূড়ান্ত পরাজয় স্বীকার করে।এর ফলেই কার্যত ভারতের উপর ইংরেজদের নিয়ন্ত্রণ প্রতিষ্ঠিত হয়।
সাম্রাজ্যের একটি বৃহৎ অংশ ছিল সমুদ্রবেষ্টিত এবং কানোজি আংরের মতো দক্ষ সেনাপতির অধীনস্থ শক্তিশালী নৌ-বাহিনী দ্বারা সুরক্ষিত। তিনি প্রতিপক্ষের, বিশেষত পর্তুগিজ ও ব্রিটিশদের নৌ-আক্রমণ সাফল্যের সাথেই প্রতিহত করেন। সুরক্ষিত সমুদ্রসীমা এবং শক্তিশালী দুর্গব্যবস্থা মারাঠাদের সামরিক ইতিহাসে গুরুত্বপূর্ণ ভূমিকা পালন করে।
আধুনিক হিন্দু ধর্ম (১৮৫০ খ্রিস্টাব্দের পরে)
স্বামী বিবেকানন্দ (, Shāmi Bibekānondo; ১২ জানুয়ারি ১৮৬৩ – ৪ জুলাই ১৯০২) নাম নরেন্দ্রনাথ দত্ত, ছিলেন একজন হিন্দু সন্ন্যাসী, দার্শনিক, লেখক, সংগীতজ্ঞ এবং ঊনবিংশ শতাব্দীর ভারতীয় অতীন্দ্রিয়বাদী রামকৃষ্ণ পরমহংসের প্রধান শিষ্য। তার পূর্বাশ্রমের নাম ছিল নরেন্দ্রনাথ দত্ত। তিনি মার্কিন যুক্তরাষ্ট্র ও ইউরোপে হিন্দুধর্ম তথা ভারতীয় বেদান্ত ও যোগ দর্শনের প্রচারে প্রধান ভূমিকা গ্রহণ করেছিলেন। অনেকে ঊনবিংশ শতাব্দীর শেষার্ধে বিভিন্ন ধর্মমতের মধ্যে পারস্পরিক সুসম্পর্ক স্থাপন এবং হিন্দুধর্মকে বিশ্বের অন্যতম প্রধান ধর্ম হিসেবে প্রচার করার কৃতিত্ব বিবেকানন্দকে দিয়ে থাকেন। ভারতে হিন্দু পুনর্জাগরণের তিনি ছিলেন অন্যতম পুরোধা ব্যক্তিত্ব। সেই সঙ্গে ব্রিটিশ ভারতে তিনি ভারতীয় জাতীয়তাবাদের ধারণাটি প্রবর্তন করেন। বিবেকানন্দ রামকৃষ্ণ মঠ ও রামকৃষ্ণ মিশন প্রতিষ্ঠা করেন। তার সবচেয়ে বিখ্যাত বক্তৃতাটি হল, "আমেরিকার ভাই ও বোনেরা ...," ১৮৯৩ খ্রিষ্টাব্দে মার্কিন যুক্তরাষ্ট্রের শিকাগোয় বিশ্ব ধর্ম মহাসভায় প্রদত্ত চিকাগো বক্তৃতা, যার মাধ্যমেই তিনি পাশ্চাত্য সমাজে প্রথম হিন্দুধর্ম প্রচার করেন।
ফ্রিডরিখ মাক্স মুলার (Friedrich Max Müller) (জন্ম: ৬ই ডিসেম্বর, ১৮২৩ - মৃত্যু: ২৮শে অক্টোবর, ১৯০০) ছিলেন বিখ্যাত ভারতবিশারদ, দার্শনিক, ধর্মতত্ত্ববিদ, সমাজতত্ত্ববিদ, অধ্যাপক, সংস্কৃত ভাষায় সুপ্রসিদ্ধ জার্মান পণ্ডিত ও অনুবাদক। রুশ দার্শনিক আফ্রিকান আলেকসান্দ্রোভিচ স্পিরের ডেংকেন উন্ট ভির্কলিশকাইট ("চিন্তা ও বাস্তবতা") শিরোনামের লেখা তাকে প্রবলভাবে প্রভাবিত করেছিল।
সর্বপল্লী রাধাকৃষ্ণন (তেলুগু ভাষায়: సర్వేపల్లి రాధాకృష్ణ; তামিল ভাষায়: சர்வேபள்ளி ராதாகிருஷ்ணன்), (৫ই সেপ্টেম্বর, ১৮৮৮ – ১৭ই এপ্রিল, ১৯৭৫) স্বাধীন ভারতের প্রথম উপরাষ্ট্রপতি এবং দ্বিতীয় রাষ্ট্রপতি ছিলেন। তার দ্বিতীয় গ্রন্থ ‘The Reign of Religion in Contemporary Philosophy’প্রকাশিত হয় ১৯২০ সালে।
হিন্দু পুনর্জাগরণ
স্বামীনারায়ণ ( ৩ এপ্রিল ১৭৮১ - ১ জুন ১৮৩০), সাহাজানন্দ স্বামী হিসাবেও পরিচিত, তিনি ছিলেন একজন যোগী এবং একজন সন্ন্যাসী, যার জীবন ও শিক্ষা কেন্দ্রীয় হিন্দু প্রথাগুলির ধর্ম, অহিংসা এবং ব্রহ্মচর্চাকে পুনরুজ্জীবিত করেছিলেন। তিনি তার অনুসারীরা তাকে ঈশ্বরের পাঠানো দূত বলে বিশ্বাস করত।
ব্রিটিশ রাজ্যের সাথে স্বামীনারায়ণ একটি ভাল সম্পর্ক গড়ে তুলেছিলেন। তার কেবল হিন্দু সম্প্রদায়েরই নয় বরং ইসলাম ও জরোস্ট্রিয়ানিজম এর অনেক অনুসারী ছিল। তিনি তার জীবদ্দশায় ছয়টি মন্দির নির্মাণ করেছিলেন এবং তার দর্শন বিস্তারের জন্য ৫০০ পরমহংস নিযুক্ত করেছিলেন। ১৮২৬ সালে, স্বামীনারায়ণ সামাজিক নীতির উপর একটি বই শিক্ষাপত্রি লিখেছিলেন। ১৮৩০ সালের ১ জুন তার মৃত্যু হয় এবং গুজরাতের গাধারায় হিন্দু ধর্মীয় রীতি অনুযায়ী তাকে সমাহিত করা হয়। তার মৃত্যুর পূর্বে, স্বামীনারায়ণ তার স্বামীনারায়ণ সমপ্রদায়ের দুটি অংশের দায়িত্ব পরিচালনা করার জন্য গৃহীত ভাতিজাদেরকে আচার্য হিসাবে নিযুক্ত করেছিলেন। নারী ও দরিদ্রদের জন্য সংস্কারের জন্য এবং ব্যাপকভাবে অহিংস (অগ্নি উৎসর্গ) সম্পাদন করার জন্যও সমাজের মধ্যে স্বামীমারায়নকে স্মরণ করা হয়।
ব্রাহ্মসমাজ বা ব্রাহ্মসভা ১৯ শতকে স্থাপিত এক সামাজিক ও ধর্মীয় আন্দোলন যা বাংলার পূনর্জাগরণের পুরোধা হিসেবে পরিচিত। কলকাতায় ২০ আগস্ট, ১৮২৮ সালে হিন্দুধর্ম সংস্কারক রাজা রামমোহন রায় (১৭৭২-১৮৩৩) ও তার বন্ধুবর্গ মিলে এক সার্বজনীন উপাসনার মাধ্যমে ব্রাহ্মসমাজ শুরু করেন। তাদের উপাস্য ছিল "নিরাকার ব্রহ্ম", তাই থেকেই নিজেদের ধর্মের নাম রাখেন ব্রাহ্ম।
রামকৃষ্ণ পরমহংস (১৮ই ফেব্রুয়ারি, ১৮৩৬ – ১৬ই আগস্ট, ১৮৮৬; পূর্বাশ্রমের নাম গদাধর চট্টোপাধ্যায় ) ঊনবিংশ শতকের এক প্রখ্যাত ভারতীয় বাঙালি যোগসাধক, দার্শনিক ও ধর্মগুরু। তার প্রচারিত ধর্মীয় চিন্তাধারায় রামকৃষ্ণ মিশন প্রতিষ্ঠা করেন তার প্রধান শিষ্য স্বামী বিবেকানন্দ।  তারা উভয়েই বঙ্গীয় নবজাগরণের এবং ঊনবিংশ ও বিংশ শতাব্দীর হিন্দু নবজাগরণের অন্যতম পুরোধাব্যক্তিত্ব। তার শিষ্যসমাজে, এমনকি তার আধুনিক ভক্তসমাজেও তিনি ঈশ্বরের অবতাররূপে পূজিত হন।
১৮৯৩ সালে শিকাগোতে বিশ্ব ধর্ম মহাসভায় বিবেকানন্দ তার ধর্মীয় চিন্তাধারাকে পাশ্চাত্যের জনসমক্ষে উপনীত করেন। বিবেকানন্দ যে বিশ্বমানবতাবাদের বার্তা প্রেরণ করে তা সর্বত্র সমাদৃত হয় এবং তিনিও সকল সমাজের সমর্থন অর্জন করেন। যুক্তরাষ্ট্রে হিন্দু দর্শনের সার্বজনীন সত্য প্রচারের উদ্দেশ্যে তিনি এরপর প্রতিষ্ঠা করেন বেদান্ত সোসাইটি এবং ভারতে রামকৃষ্ণের ধর্মীয় সমন্বয়বাদ ও “শিবজ্ঞানে জীবসেবা”র আদর্শ বাস্তবায়িত করার জন্য স্থাপনা করেন রামকৃষ্ণ মিশন নামে একটি ধর্মীয় সংস্থা। রামকৃষ্ণ আন্দোলন ভারতের অন্যতম নবজাগরণ আন্দোলনরূপে বিবেচিত হয়। ২০০৮ সাল পর্যন্ত ভারত ও বহির্ভারতে রামকৃষ্ণ মিশনের মোট ১৬৬টি শাখাকেন্দ্র বিদ্যমান। এই সংস্থার প্রধান কার্যালয় পশ্চিমবঙ্গের হাওড়ার বেলুড় মঠে অবস্থিত।
আর্য সমাজ (Sanskrit: आर्य समाज, ইংরেজি:  "Noble Society") বৈদিক ধর্ম প্রতিষ্ঠার জন্য স্বামী দয়ানন্দ কর্তৃক ১৮৭৫ সালে প্রতিষ্ঠিত একটি হিন্দু সংগঠন ও সংস্কার আন্দোলন। তিনি একজন বেদ প্রচারক সন্ন্যাসী ছিলেন। তিনি ব্রহ্মচর্য পালন করতেন। এই আদর্শের উপর জোর দিয়েছিলেন। আর্য সমাজের সদস্যগণ এই নীতিই মেনে চলেন। তারা একেশ্বরবাদে বিশ্বাসী অর্থাৎ তারা এক ঈশ্বরে বিশ্বাসী এবং মূর্তিপূজার বিরোধী। তাদের বিশ্বাস বেদোক্ত ব্রহ্মের উপর ।
সমসাময়িক হিন্দু ধর্ম
হিন্দু সংস্কার আন্দোলনের অধিকাংশেরই সূত্রপাত হয় ঊনবিংশ শতাব্দীর শেষভাগে। এই সকল আন্দোলনে প্রাচীন উপনিষদ ও বেদান্ত শাস্ত্রের এক নূতনতর ব্যাখ্যা প্রদত্ত হয় এবং মনোযোগ দেওয়া হয় সমাজ সংস্কারের ক্ষেত্রে। এই সকল আন্দোলনের অন্যতম বৈশিষ্ট্য ছিল ভারতের তদনীন্তন ব্রিটিশ উপনিবেশবাদীদের পাশ্চাত্য শ্রেষ্ঠত্ব ও শ্বেতাঙ্গ প্রাধান্যের ধারণাকে খর্ব করা। এবং এই চেতনা থেকেই একটি দেশাত্মবোধক চেতনার সৃষ্টি হয়; যা থেকে জন্ম নয় স্বাধীনতা সংগ্রামের একটি অন্যতম গুরুত্বপূর্ণ সাংস্কৃতিক আদর্শের।
পশ্চিমে নব্য-হিন্দু আন্দোলন
পরমহংস যোগানন্দ (Pôromohôngsho Joganondo, সংস্কৃত : परमहंस योगानं‍द Paramahaṃsa Yogānaṃda; জন্ম: জানূয়ারি ৫, ১৮৯৩ - মৃত্যূ: মার্চ ৭ ১৯৫২) একজন ভারতীয় যোগী এবং গুরু। তিনি তার রচিত বই অটোবায়োগ্রাফি অফ এ যোগীর মাধ্যমে পাশ্চাত্য সমাজকে ধ্যান এবং ক্রিয়া যোগের শিক্ষা দিয়েছিলেন।
অভয়চরণারবিন্দ ভক্তিবেদান্ত স্বামী প্রভুপাদ (ইংরেজি: Abhay Charanaravinda Bhaktivedanta Swami Prabhupada, সংস্কৃত:, IAST: ) (১ সেপ্টেম্বর, ১৮৯৬  – ১৪ নভেম্বর, ১৯৭৭) ছিলেন একজন গৌড়ীয় বৈষ্ণব ধর্মগুরু এবং ইসকন বা হরেকৃষ্ণ আন্দোলনের প্রতিষ্ঠাতা-আচার্য। তিনি নিজে ভক্তিসিদ্ধান্ত সরস্বতীর শিষ্য ছিলেন। হিন্দুধর্মের গৌড়ীয় বৈষ্ণব মতবাদটি সমগ্র বিশ্বে ছড়িয়ে দেওয়াই ছিল তার জীবনের উদ্দেশ্য।
হিন্দুত্ব
হিন্দুত্ব (দেবনগরী: हिन्दुत्व, "Hinduness") হল হিন্দুদের কর্তৃত্ব এবং জীবন ধারণে হিন্দু রীতিনীতি অবলম্বনের লক্ষ্যে পদক্ষেপসমূহ। হিন্দুত্ব শব্দে কোন উপাসনা পদ্ধতি কে বোঝায় না। এটি একটি জীবনশৈলী। একটি সংস্কৃতি যা এদেশে যুগ যুগান্তর ধরে প্রচলিত আছে।। হিন্দু জাতীয়তাবাদী রাজনীতিক বিনায়ক দামোদর সাভারকর, ’হিন্দুত্ব' শব্দটির উদ্ভাবন করেন একথা সর্বৈব ভ্রান্ত। ভারতের প্রতিটি সন্তান রাষ্ট্রীয়তার দৃষ্টিতে হিন্দু। তাই ভারত হিন্দুরাষ্ট্র। এদেশের জনগনের মধ্যে রাষ্ট্রভক্তি, নৈতিকতা, সচ্চরিত্রতা, সদাচার, ধর্মনিষ্ঠাতা (চিরন্তন সত্যনিষ্ঠতা) ও প্রতিকারপরায়ণতা ইত্যাদি গুণাবলির বিকাশকরে; সংগঠিত সশক্ত জাগ্রত সমাজের দ্বারা এদেশের রাষ্ট্রোত্থান সম্ভব। এবং তার দ্বারা জগৎ কল্যাণ সাধিত হবে। রাষ্ট্রীয় স্বয়ংসেবক সংঘও বিশ্বাস করে যে এদেশের মানুষের নিজস্ব উপাসনা পদ্ধতির স্বতন্ত্রতা, খাদ্যাভ্যাস ও প্রধানের স্বতন্ত্রতা, বিচার ও চিন্তন এর স্বতন্ত্রতা ইত্যাদির বিবিধতার মধ্যে এদেবের চিরন্তন একাত্মতাই হিন্দুত্ব। এদেশের পবিত্রতার ধারনার সাথে যুক্ত তিনিই হিন্দু। যিনি এদেশের ভূমি, নদ নদী, পাহাড় পর্বত, প্রাণ ও উদ্ভিদ সকল কে, তীর্থরাজি, পতিত্র গ্রন্থরাজিকে সম্মান করেন ভালো বা এন নিজের মনে করেন তিনিই হিন্দু। এই হিন্দুত্ব পারে বিশ্বে শান্তি বজায় রাখতে। সমগ্রবিশ্বকে লালন করতে পালন করতে।
নন্দাদেবী ও পুষ্প উপত্যকা জাতীয় উদ্যান
নন্দাদেবী ও পুষ্প উপত্যকা জাতীয় উদ্যান ভারতের উত্তরাখণ্ডে অবস্থিত একটি ইউনেস্কো বিশ্ব ঐতিহ্যবাহী স্থান। এটি ২০ কিমি দূরত্বে অবস্থিত দুটি মূল এলাকা নন্দাদেবী জাতীয় উদ্যান ও পুষ্প উপত্যকা জাতীয় উদ্যানের সাথে একটি সম্মিলিত বাফার এলাকা জুড়ে তৈরী হয়েছে।
১৯৮৮ সালে এটি নন্দাদেবী জাতীয় উদ্যান (ভারত) নামে নথিভুক্ত করা হয়। ২০০৫ সালে এলাকা বাড়িয়ে পুষ্প উপত্যকা জাতীয় উদ্যান ও একটি বাফার অংশ যোগ করে একসাথে নাম দেওয়া হয় নন্দাদেবী ও পুষ্প উপত্যকা জাতীয় উদ্যান।
এলাকার ক্ষেত্রফল
জেমস (দ্ব্যর্থতা নিরসন)
জেমস দ্বারা বোঝানো হতে পারে:
ভারতীয় পতাকাসমূহের তালিকা
বিধিসম্মত পতাকা
জম্মু ও কাশ্মীর ছাড়া ভারতের কোনো রাজ্য বা কেন্দ্রশাসিত অঞ্চলের বিধিসম্মত পতাকা নেই।
বন্দবিলা ইউনিয়ন
বন্দবিলা ইউনিয়ন বাংলাদেশের খুলনা বিভাগের যশোর জেলার অন্তর্গত বাঘারপাড়া উপজেলার একটি ইউনিয়ন।
বোল্টজম্যান মগজ
ডান|থাম্ব|লুডউইগ বোল্টজম্যান, যার নামে বোল্টজম্যান মগজগুলোর নাম করা হয়
বোল্টজম্যান মগজ হচ্ছে একটা অনুকল্পিত স্ব-চেতন সত্তা যার উদ্ভব হয় তাপগতীয় সমতার মধ্যে বিচ্ছিন্ন পরিবর্তনসমূহের ফলে। এই তত্ত্বটার নামকরণ করা হয়েছে অস্ট্রিয়ান পদার্থবিদ লুডউইগ বোল্টজম্যান (১৮৪৪-১৯০৬) এর নামানুসারে, যিনি এই অনুকল্পটা উপস্থাপন করে যে মহাবিশ্বকে পর্যবেক্ষণে দেখা যায় একটা অতি অসম্ভব অসম অবস্থায় কারণ কেবল যখন এরকম অবস্থা বিচ্ছিন্নভাবে ঘটে, তখনই মগজ অস্তিত্বে আসতে পারে মহাবিশ্ব সম্পর্কে সচেতন হতে। এই অনুকল্পটা যেটা বলে যে একটা দেহবিচ্ছিন্ন মগজের জন্য দরকার হয় ক্ষুদ্রতম ও বেশি সম্ভব পরিবর্তন-মানুষের মতো বুদ্ধিযুক্ত প্রানির তুলনায়, এটা প্রকাশ করে লরেন্স স্কালম্যান, ১৯৯৭ সালে এবং এই অনুকল্পটার জন্য কথন তৈরি করা হয় ২০০৪ সালে ও তা করে অ্যান্ড্রিয়াস আলব্রেক্ট এবং লরেঞ্জো সর্বো।
বোল্টজম্যান মগজের ধারনাকে প্রায় বলা হয় ভৌত হেয়ালি। একে আরো বলা হয়েছে বোল্টজম্যান শিশুসমূহের হেয়ালি। হেয়ালিটা হচ্ছে মহাবিশ্বকে পর্যবেক্ষণ করতে বুদ্ধিমত্তার দরকার। কিন্তু, মানুষ চিন্তা করতে যেসব যন্ত্রাংশ ব্যবহার করে (জটিল প্রত্যঙ্গ, পেশি ইত্যাদি) তার অনেকগুলোর দরকার পড়েনা। কেবল মগজটা দরকার। যেহেতু সরল জীবের উদ্ভব হওয়া জটিল জীবের উদ্ভব হওয়ার থেকে সহজ, মহাবিশ্বে অবস্থিত বুদ্ধিমত্তার বিশাল পরিমানের উপাদান হবার কথা এরকম দেহবিচ্ছিন্ন স্ব-চেতন "বোল্টজম্যান মগজ"।
পঞ্চগড় এক্সপ্রেস
পঞ্চগড় এক্সপ্রেস পঞ্চগড়-ঢাকা পথে সংযোজিত বাংলাদেশের একটি আন্তঃনগর ট্রেন পরিসেবা। যেটি ২৬ মে ২০১৯ তারিখে প্রধানমন্ত্রী শেখ হাসিনা গণভবন থেকে ভিডিও সম্মেলনের মাধ্যমে উদ্বোধন করেন। thumb|পঞ্চগড় এক্সপ্রেস ট্রেনটি মোট ১৩টি বগি নিয়ে পঞ্চগড়-ঢাকা পথে চলাচল করে।
সময়সূচী
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।)
থাম্ব|পঞ্চগড় এক্সপ্রেস ট্রেনের প্রাপ্ত বয়স্ক দুই জনের টিকিট।
যাত্রাবিরতি
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
সানাউল্লাহ নূরী
সানাউল্লাহ নূরী (২৮ মে, ১৯২৮ - ১৬ জুন, ২০০১) বাংলাদেশের একজন সাংবাদিক ও সাহিত্যিক ছিলেন। ১৯৪৭ সালে প্রকাশিত ভাষা আন্দোলনের মুখপত্র অর্ধ-সাপ্তাহিক পত্রিকা ইহসান-এর সহযোগী সম্পাদকের দায়িত্বের মধ্য দিয়ে সাংবাদিকতা শুরু করে। কর্মজীবনে তিনি দৈনিক আজাদ, দৈনিক সংবাদ, দৈনিক জনতা, দৈনিক বাংলা, দৈনিক গণবাংলা, দৈনিক দিনকাল ও সাপ্তাহিক কিশোর বাংলার সম্পাদক সহ বাংলা ভাষার বিভিন্ন পত্রিকার বিভিন্ন সম্পাদকীয় পদে দায়িত্বরত ছিলেন। রচনা করেছেন প্রায় ৬০টি গ্রন্থ।
জন্ম ও ব্যক্তিগত জীবন
সানাউল্লাহ নূরী ১৯২৮ সালের ২৮ মে লক্ষ্মীপুর জেলার সাবেক রামগতি উপজেলার (বর্তমান কমলনগর) চর ফলকন গ্রামে জন্মগ্রহণ করেন। তার বাবা ছিলেন মাওলানা সালামত উল্লাহ ও মা মনসুরা বেগম। তার পাঁচ মেয়ে ও এক ছেলে রয়েছে।
শিক্ষাজীবন
সানাউল্লাহ নূরী ১৯৪৭ সালে জগন্নাথ কলেজে ভর্তি হয়ে ঢাকা বিশ্ববিদ্যালয়ের অধীনে স্নাতক উপাধি লাভ করেন। জগন্নাথ কলেজে পড়ার সময় তিনি বাম ছাত্ররাজনীতি ও সাংবাদিকতায় যোগ দেন। ১৯৪৭ সালের ১৫ আগস্ট ঢাকা কলেজের নূরপুর ভিলা ছাত্রাবাসে “রাষ্ট্রভাষা বাংলা না উর্দু” নামক সেমিনারে তিনি যোগ দেন। ১৯৫২ সাল পর্যন্ত ভাষা আন্দোলনর তিনি অগ্রণী ভূমিকা পালন করেন। । তার শৈশব শিক্ষা শুরু হয় লক্ষ্মীপুর জেলার রামগতি উপজেলার হাজিরহাট জুনিয়র অ্যাংলো ইংলিশ অ্যারাবিক মাদরাসায়। এরপর তিনি সাবেক নেত্রকোণা জেলার ময়মনসিংহ স্কুলে ভরতি হয়ে শেষ পর্যন্ত কলকাতা বিশ্ববিদ্যালয়ের অধীনে ম্যাট্রিকুলেশন পাশ করেন।
কর্মজীবন ও সাংবাদিকতা
১৯৮৮ সালে গঠিত “বাংলাদেশ কাউন্সিল অব এডিটরস” এর প্রতিষ্ঠাতা সভাপতি ছিলেন সানা উল্লাহ নূরী।
পুরস্কার ও সম্মাননা
সানা উল্লাহ নূরী ১৯৮২ সালে সাহিত্য ও সাংবাদিকতায় কৃতিত্বের জন্য একুশের রাষ্ট্রীয় স্বর্ণপদক পান।১৯৯৩ সালে শিল্পাচার্য জয়নুল আবেদীন স্মৃতি পরিষদের শিল্পাচার্য পদক পান। ১৯৯৫ সালে পশ্চিম বাংলার “ড: দীনেশ চন্দ্র সেন গবেষণা পরিষদ” প্রদত্ত দীনেশ সেন স্বর্ন পদকে ভূষিত হন।
মৃত্যু
১৯৯৭ সালের মে মাস পর্যন্ত তিনি দৈনিক দিনকালের সম্পাদক পদে দায়িত্বপালন করেন। অসুস্থতার কারণে সাংবাদিকতা থেকে অবসর নেন সানা উল্লাহ নূরী। ২০০১ সালের ১৬ জুন ৭৩ বছরে তিনি মৃত্যুবরণ করেন। ১৮ জুন ২০০১ সালে ঢাকার মিরপুর শহীদ বুদ্ধিজীবী কবরস্থানে তাকে সমাহিত করা হয়।
এয়ারটেল ডিজিটাল টিভি
এয়ারটেল ডিজিটাল টিভি ভারতীয় স্যাটেলাইট থেকে সরাসরি প্রচারিত সেবা প্রতিষ্ঠান, যেটি পরিচালনা করে ভারতী এয়ারটেল। এই স্যাটেলাইট সেবা চালু হয় ২০০৮ সালে, যেটি স্যাটেলাইট থেকে ছবি ও শব্দ সরাসরি ভারতের বাসাবাড়ির টেলিভিশন সেটে সম্প্রচার করে।
২০১৪ সালের ২৮ নভেম্বর অনুযায়ী, এর চ্যানেল ও সেবার সংখ্যা ৩৮৩, যার মধ্যে ২৫টি হাই ডেফিনেশন (এইচডি) চ্যানেল আছে।
আশা আগারওয়াল
আশা আগারওয়াল একজন ভারতীয় প্রাক্তন মহিলা ম্যারাথন বিজয়ী ও অর্জুন পুরস্কার প্রাপক।
২৭ জানুয়ারী ১৯৮৫ সালে আশা হংকং ম্যারাথন জেতেন। এশিয়ান ট্র্যাক এন্ড ফিল্ড প্রতিযোগিতায় ১৯৮৫ সালের সেপ্টেম্বরে জাকার্তায় উনি সোনা জেতেন ২ ঘণ্টা ৪৮ মিনিট ৫১ সেকেন্ডে, যে রেকর্ড আজও অক্ষুণ্ণ আছে। উনি ১৯৮৯ এ দিল্লীতে ফ্রিডম ম্যারাথন ও ১৯৮৬ এ ত্রিনিদাদ ম্যারাথনও জেতেন। ২৬ টি ম্যারাথনের ভিতরে আটটিতে উনি ২ ঘণ্টা ৫০ মিনিটের কম সময়ে দৌড়ন।
জাতীয় রাজস্ব বোর্ড
জাতীয় রাজস্ব বোর্ড বাংলাদেশ সরকারের একটি গুরুত্বপূর্ণ সংযুক্ত প্রতিষ্ঠান যার প্রধান দায়িত্ব শুল্ক-কর আরোপ করা ও তা আদায় করা। এছাড়া, শুল্ক নীতি প্রণয়নসহ চোরাচালাননিরোধী আইন ও বিধি প্রণয়ন বোর্ডের অন্যতম কাজ। এটি বাংলাদেশ সরকারের অর্থ মন্ত্রণালয়ের অভ্যন্তরীণ সম্পদ বিভাগের সংযুক্ত প্রতিষ্ঠান। এনবিআর নামে পরিচিত এ প্রতিষ্ঠানটির কার্যালয় ঢাকায় ও এটি ১৯৭২ সালে গঠিত হয়েছিল।
প্রতিষ্ঠার ইতিহাস
১.	জাতীয় রাজস্ব বোর্ড ১৯৭২ সালের রাষ্ট্রপতির আদেশ নং ৭৬ (The National Board of Revenue Order, 1972) এর ভিত্তিতে প্রতিষ্ঠিত হয়। ২.	জাতীয় রাজস্ব বোর্ড কাষ্টমস, মূল্য সংযোজন কর ও আয়কর বিষয়ক রাজস্ব নীতি প্রণয়ন ও প্রশাসনের কেন্দ্রীয় কর্তৃপক্ষ। ৩.	এটি বাংলাদেশ সরকারের অর্থ মন্ত্রণালয়ের অভ্যন্তরীণ সম্পদ বিভাগের অন্তর্ভুক্ত। ৪.	জাতীয় রাজস্ব বোর্ডের প্রধান চেয়ারম্যান, একই সাথে তিনি অভ্যন্তরীণ সম্পদ বিভাগের সচিব।
জাতীয় রাজস্ব বোর্ড বাংলাদেশে শুল্ক-কর নীতি প্রণয়নের দায়িত্ব পালন করে। বাংলাদেশ সরকারের রাজস্বের প্রধান তিনটি উৎস হলো - দুই প্রকার পরোক্ষ কর যথা আমদানী শুল্ক ও মূল্য সংযোজন কর এবং দুই প্রকার প্রত্যক্ষ কর যথা আয় কর এবং সম্পদ কর। এছাড়া কতিপয় পণ্যের দেশজ উৎপাদনের ক্ষেত্রে আবগারী শুল্ক আদায় করা হয়। উপরন্তু প্রয়োজনীয় রাজস্ব সংগ্রহের লক্ষ্যে আমদানী পর্যায়ে এবং স্থানীয় উৎপাদন পর্যায়ে সম্পূরক শুল্ক আদায় করা হয়ে থাকে। সরকার ঘোষিত উন্নয়ন পরিকল্পনায় বিবৃত ও সামাজিক লক্ষ্যসমূহ স্বল্পতম সময়ে অর্জনের উদ্দেশ্য হিসেবে কৃষি খাতকে অগ্রাধিকার প্রদানের মাধ্যমে খাদ্য উৎপাদনে স্বয়ংসম্পূর্ণতা অর্জন ও খাদ্য নিরাপত্তা নিশ্চিতকরণ, উৎপাদনমুখী শিল্পের প্রসার ও রপ্তানি বৃদ্ধি, দেশজ শিল্পের বিকাশ, উৎপাদনশীলতা বৃদ্ধি, কর্মসংস্থানের সুযোগ সৃষ্টির মাধ্যমে দ্রুত অর্থনৈতিক প্রবৃদ্ধি অর্জনের দ্বারা দেশের দরিদ্র জনগোষ্ঠীকে দারিদ্রের দুষ্ট চক্র থেকে মুক্তি দেয়া এবং সহস্রাব্দ উন্নয়ন লক্ষ্য অর্জন ইত্যাদি সামনে রেখে প্রতি অর্থবছরে প্রণীত জাতীয় বাজেটের মাধ্যমে প্রত্যক্ষ কর ও পরোক্ষ করের বিষয়ে প্রশাসনিক ও আইনি পদক্ষেপ গ্রহণ করা হয়ে থাকে। জাতীয় রাজস্ব বোর্ড এই সব প্রশাসনিক ও আইনি পদক্ষেপ প্রণয়ন করে।
রাজস্ব আদায় কার্যক্রম
২০২১ সাল থেকে জাতীয় রাজস্ব বোর্ড অনলাইনে আয়কর রিটার্ন দাখিলে সুবিধা চালু করেন।
হাজীগঞ্জ থানা
হাজীগঞ্জ থানা বাংলাদেশের চাঁদপুর জেলার অন্তর্গত হাজীগঞ্জ উপজেলার একটি থানা।
প্রতিষ্ঠাকাল
১৮১৮ সালে হাজীগঞ্জ থানা প্রতিষ্ঠিত হয়।
জোভান্নি দোমেনিকো কাসসিনি
thumb|200px|জিওভান্নি ডোমেনিকো ক্যাসিনি
জিওভান্নি ডোমেনিকো ক্যাসিনি (জুন ৮, ১৬২৫ - সেপ্টেম্বর ১৪, ১৭১২) একজন ইতালীয় জ্যোতির্বিজ্ঞানী, প্রকৌশলী এবং জ্যোতিষী। তার অপর নাম হচ্ছে জিয়ানডোমেনিকো ক্যাসিনি। তিনি সানরেমো অঞ্চলের নিকটবর্তী পেরিনালদোতে জন্মগ্রহণ করেন। তখন ইতালীর এই অঞ্চল নিয়ে জেনোয়া প্রজাতন্ত্র গঠিত হয়েছিলো এবং এর কার্যকাল চলছিল।
ওয়ালমার্ট
ওয়ালমার্ট স্টোরস ইঙ্ক (সংক্ষেপে ওয়ালমার্ট হিসেবে পরিচিত) মার্কিন যুক্তরাষ্ট্রের একটি পাবলিক লিমিটেড কোম্পানি। প্রতিষ্ঠানটি পৃথিবীর বিভিন্ন দেশে দোকান পরিচালনা করে। ওয়ালমার্ট বিশ্বের সর্ববৃহৎ খুচরা বিক্রেতা প্রতিষ্ঠান। এছাড়া আয়ের দিক থেকেও এ ধরনের প্রতিষ্ঠানের মধ্যে এটি সবচেয়ে বড়। ১৯৬২ সালে স্যাম ওয়ালটন এটি প্রতিষ্ঠা করেন এবং ১৯৭২ সালে তা নিউ ইয়র্ক স্টক এক্সচেঞ্জে অন্তর্ভুক্ত হয়। ওয়ালমার্ট সর্ববৃহৎ কর্মসংস্থান প্রদানকারী পাবলিক লিমিটেড কোম্পানি এবং যুক্তরাষ্ট্রের বৃহৎ খুচরা বিক্রেতা প্রতিষ্ঠান।
বিভিন্ন নারী অধিকার সংস্থা, তৃণমূল পর্যায়ের সংস্থা, শ্রমিক সংস্থা এবং অনেক সাম্প্রদায়িক সংস্থা ব্যাপক পরিমাণে বিদেশি পণ্যের বিক্রয়, অল্প পারিশ্রমিক, শ্রমিকদের স্বাস্থ-বীমায় কম অন্তর্ভুক্তি, লিঙ্গ বৈষম্য, জাতীয় নির্বাচনে শ্রমিকদের নির্দিষ্ট প্রার্থীকে ভোট দেয়ার ব্যাপারে কর্তৃত্ব ইত্যাদি কারণে ওয়ালমার্টের সমালোচনা করেছে।
যদুনাথ সিং
নায়েক যদুনাথ সিং, পিভিসি (২১নভেম্বর ১৯১৬ - ৬ ফেব্রুয়ারি ১৯৪৮) একজন ভারতীয় সেনা ছিলেন, যিনি মরনোত্তর পরম বীর চক্র এর প্রাপক ছিলেন।১৯৪৭ এর ভারত-পাকিস্তান যুদ্ধ চলাকালীন অসাামান্য বীরত্বের জন্য তিনি ভারতের সর্বোচ্চ সামরিক সম্মান পরম বীর চক্র দ্বারা ভূষিত হন।
সিং ১৯৪১ সালে ব্রিটিশ ভারতীয় সেনাবাহিনীতে তালিকাভুক্ত হন এবং বার্মায় জাপানিদের বিরুদ্ধে লড়াই করেন। পরে তিনি ভারতীয় সেনাবাহিনীর সদস্য হিসাবে ১৯৪৭-এর ভারত-পাকিস্তান যুদ্ধে অংশ নিয়েছিলেন। ১৯৪৮ সালের ফেব্রুয়ারি নৌশেরার উত্তরে, তেইন ধরে একটি ক্রিয়াকলাপের জন্য, নায়েক সিংহকে পরমবীরচক্র প্রদান করা হয়।
সিং একটি নয় সদস্যের ফরোয়ার্ড বিভাগে পোস্ট করেছিলেন। যদিও পাকিস্তানি বাহিনীকে অগ্রসর করে প্রচুর পরিমাণে ছাড়িয়ে গেছে, তবে সিং তার লোকদের এই পদটি ছাপিয়ে যাওয়ার তিনটি প্রচেষ্টা থেকে রক্ষা করতে নেতৃত্ব দিয়েছিলেন। দ্বিতীয় হামলার সময় তিনি আহত হন। স্টেন বন্দুক নিয়ে সজ্জিত হয়ে তিনি একা-হাতে তৃতীয় হামলার বিরুদ্ধে দৃঢ় সংকল্প নিয়ে অভিযুক্ত করেছিলেন যে আক্রমণকারীদের প্রত্যাহার করতে পারে। তা করতে গিয়ে তিনি নিহত হন। শাহজাহানপুরের একটি ক্রীড়া স্টেডিয়াম এবং একটি অপরিশোধিত তেলের ট্যাঙ্কার সিং এর নামে নামকরণ করা হয়েছিল।
জীবনের প্রথমার্ধ
সিংহ তার গ্রামের একটি স্থানীয় স্কুলে চতুর্থ বর্ষ পর্যন্ত পড়াশোনা করলেও পরিবারের অর্থনৈতিক পরিস্থিতির কারণে তিনি আর পড়াশোনা চালিয়ে যেতে পারেননি। তিনি শৈশবের বেশিরভাগ সময় তার পরিবারকে খামারের আশপাশে কৃষিকাজে সহায়তা করে কাটিয়েছিলেন। বিনোদনের জন্য, তিনি কুস্তি নিয়ে অবশেষে তাঁর গ্রামের কুস্তি চ্যাম্পিয়ন হয়েছিলেন। তাঁর চরিত্র এবং সুস্থতার জন্য, তিনি ডাকনাম " হনুমান ভগত বাল ব্রহ্মচারী " ছিলেন। এটি ছিলেন হিন্দু দেবতা হনুমানের পরে, যিনি জীবনের জন্য অবিবাহিত ছিলেন। সিং কখনও বিয়ে করেনি।
সামরিক ক্যারিয়ার
থাম্ব|নওশেরা, জম্মু ও কাশ্মীর এর তৌন্ধর শীর্ষে নায়েক যদুনাথ সিং এর স্মৃতিসৌধ দ্বিতীয় বিশ্বযুদ্ধের সময়, সিং ১৯৪১ সালের ২১ নভেম্বর ফতেহগড় রেজিমেন্টাল সেন্টারে ব্রিটিশ ভারতীয় সেনাবাহিনীর ৭ ম রাজপুত রেজিমেন্টে তালিকাভুক্ত হন। তার প্রশিক্ষণ শেষ করার পরে সিংকে রেজিমেন্টের প্রথম ব্যাটালিয়নে পোস্ট করা হয়েছিল। ১৯৪২ সালের শেষের দিকে, বার্মা অভিযানের সময় ব্যাটালিয়নটি আরাকান প্রদেশে মোতায়েন করা হয়েছিল, যেখানে তারা জাপানের বিরুদ্ধে লড়াই করেছিল। ব্যাটালিয়নটি ১৪ তম ভারতীয় পদাতিক ডিভিশনে নিযুক্ত ৪৪ তম ভারতীয় পদাতিক ব্রিগেডের অংশ ছিল। এটি ১৯৪২ সালের শেষদিকে এবং ১৯৪৩ এর গোড়ার দিকে মায়ু রেঞ্জের আশেপাশের পদক্ষেপের বিরুদ্ধে লড়াই করেছিল এবং আকয়াব দ্বীপ দখল করার অভিযানের অংশ হিসাবে ডোনবাইকের দিকে মায়ু উপদ্বীপকে এগিয়ে নিয়েছিল। যদিও 1942 সালের ডিসেম্বরে কোন্দন নামক গ্রামগুলির গোষ্ঠীর চারপাশে রাজপুতদের রাখা হয়েছিল, তবে অগ্রসরটি ধীরে ধীরে ডনবাইকের দিকে চলে গেল। সেখানেই ব্রিগেডের আক্রমণভূমি থামে এবং পরে ১৯৪৩ সালের ফেব্রুয়ারির শুরুতে ৫৫ তম ভারতীয় পদাতিক ব্রিগেড তাদেরকে মুক্তি দেয়। এপ্রিলের শুরুতে জাপানিদের পাল্টা পাল্টা আক্রমণ হয়।৪৭ তম ব্রিগেড ইন্দনের চারপাশে বিচ্ছিন্ন হয়ে যায় এবং অবশেষে মিত্র লাইনে ফিরে যাওয়ার লড়াইয়ের জন্য ছোট ছোট দলে বিভক্ত হয়ে যায়। ব্রিগেডের বেঁচে থাকা সদস্যরা ভারতে ফিরে আসেন।   ১৯৪৫ সালে সিংয়ের ব্যাটালিয়ন ২ য় ভারতীয় পদাতিক ব্রিগেডকে অর্পণ করা হয় এবং আন্দামান ও নিকোবর দ্বীপপুঞ্জের প্রতিরক্ষা গ্রহণ করে।     ভারতে ফিরে আসার পরে সিংকে নায়েকের   পদে পদোন্নতি দেওয়া হয়। দেশ বিভাগের পরে, ৭ ম রাজপুত রেজিমেন্টকে ভারতীয় সেনাবাহিনীকে দায়িত্ব দেওয়া হয়েছিল। সিং সদ্য উত্থিত ভারতীয় রেজিমেন্টের সাথে রয়েছেন এবং এর প্রথম ব্যাটালিয়নে দায়িত্ব পালন করে চলেছেন।
১৯৪৭ সালের যুদ্ধ
১৯৪৭ সালের অক্টোবরে জম্মু ও কাশ্মীরে পাকিস্তানি হামলাকারীদের আক্রমণ শেষে ভারতীয় মন্ত্রিসভার প্রতিরক্ষা কমিটি সেনা সদর দফতরে সামরিক প্রতিক্রিয়া গ্রহণের নির্দেশ দেয়। সেনাবাহিনী নির্দেশ অনুসারে আক্রমণকারীদের তাড়ানোর জন্য বেশ কয়েকটি অভিযানের পরিকল্পনা করেছিল। এরকম একটি অপারেশনে, পঞ্চম প্যারা ব্রিগেড, যার সাথে রাজপুত রেজিমেন্ট সংযুক্ত ছিল, নওশাহারা সুরক্ষিত করার জন্য এবং নভেম্বরের মাঝামাঝি ঝাঙরে একটি বেস স্থাপনের নির্দেশ দেওয়া হয়েছিল।
২৪ ডিসেম্বর, খারাপ আবহাওয়া এই পদক্ষেপটি রোধ করে এবং ২৪ ডিসেম্বর, নওশাহার সেক্টরের কৌশলগতভাবে সুবিধাজনক অবস্থান, ঝঙ্গার পাকিস্তানিরা ধরে নিয়ে যায় যা তাদের মিরপুর এবং পুঞ্চ (শহর) পুঞ্চের মধ্যে যোগাযোগের লাইনের উপর নিয়ন্ত্রণ দেয় এবং যে আক্রমণ থেকে আক্রমণ শুরু করে। নওশহরার উপর তৈরি করা যেতে পারে। পরের মাসে, ভারতীয় সেনাবাহিনী নওশাহারার উত্তর-পশ্চিমে পাকিস্তানি বাহিনীর আরও অগ্রগতি বন্ধ করতে একাধিক অভিযান চালিয়েছিল। পঞ্চাশতম প্যারা ব্রিগেডের কমান্ডিং অফিসার ব্রিগেডিয়ার মোহাম্মদ উসমান প্রত্যাশিত আক্রমণ মোকাবেলায় প্রয়োজনীয় ব্যবস্থা করেছিলেন। শত্রুদের সম্ভাব্য পদ্ধতির জন্য সৈন্যদের ছোট ছোট দলে মোতায়েন করা হয়েছিল।
উত্তরাধিকার
থাম্ব|250x250পিক্সেল| পরম যোদ্ধা স্থলে সিং এর মূর্তি, জাতীয় যুদ্ধ মেমোরিয়াল, নয়াদিল্লি শিপিং কর্পোরেশন অফ ইন্ডিয়া (এসসিআই), নৌপরিবহন মন্ত্রকের আওতাধীন একটি ভারতীয় সরকারী উদ্যোগ, পরমবীর চক্র প্রাপকদের সম্মানে তার পঞ্চাশটি অপরিশোধিত তেল ট্যাঙ্কার নামকরণ করেছে। এমটি নায়েক যদুনাথ সিং, পিভিসি নামে অপরিশোধিত তেলের ট্যাঙ্কারটি ১৯৮৪ সালের ২১ সেপ্টেম্বর এসসিআইকে সরবরাহ করা হয়েছিল। ট্যাঙ্কারটি ২৫ বছরের পরিষেবা শেষে পর্যায়ক্রমে বেরিয়ে এসেছিল। শাহজাহানপুরের একটি ক্রীড়া স্টেডিয়াম, সিংহের জন্মের পাশের শহর, তাঁর সম্মানে "পরমবীর চক্র ল্যান্স নায়ক  যদুনাথ সিং স্পোর্টস স্টেডিয়াম" নামকরণ করা হয়েছিল।
মন্তব্য
পাদটিকা উদ্ধৃতিসমূহ
১৯৩৪ সালের বাংলা চলচ্চিত্রের তালিকা
১৯৩৪ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা।
রাইফেল
পরিচিতি
ঐতিহ্যগত ভাবে রাইফেলে এক বার ট্রিগার চাপলে একটি গুলি (Projectile) ছোড়া হয়। আধুনিক রাইফেলগুলো সাধারণত একক শট (Single shot), বোল্ট অ্যাকশন(Bolt action), আধা-স্বয়ংক্রিয় (Semi-automatic), স্বয়ংক্রিয় (Automatic) ইত্যাদি ধরনের হয়।
একক শট, বোল্ট অ্যাকশন ও আধা-স্বয়ংক্রিয় রাইফেলগুলো থেকে একবার ট্রিগার চাপলে এক রাউন্ড গুলি ছোড়া হয়। কেবলমাত্র স্বয়ংক্রিয় রাইফেলের ক্ষেত্রে একবার ট্রিগার চাপলে একাধিক রাউন্ড (দুই, তিন বা আরো বেশি) গুলি ছোড়া হয়।
জুয়েল ডি'নাইল
জুয়েল ডি'নাইল (জন্ম: ৫ আগস্ট ১৯৭৬) হলেন একজন মার্কিন প্রাক্তন পর্ন অভিনেত্রী এবং পরিচালক। তিনি নাইটমোভস, এভিএন, এবং এক্সআরসিও হল অফ ফেমের সদস্য। ডি'নাইল ৮০ টিরও বেশি চলচ্চিত্র পরিচালনা করেছেন।
ক্যারিয়ার
ডি 'নাইলকে বয়স্ক চলচ্চিত্র শিল্পের সাথে পরিচয় করিয়েছিলেন সেলিনা স্টিল। শিল্পে প্রবেশের প্রথম মাসের মধ্যেই নিউ সেনসেশনস ডি'নাইলে সাথে দুই বছরের একচেটিয়া চুক্তিতে সই করে।  তিনি পিটার নর্থের সাথে তার প্রথম দৃশ্যটি করেছিলেন।  ২০০০ সালে, তিনি এক্সট্রিম ফ্যান্টাসিস অব জুয়েল ডি'নাইল -এর মাধ্যমে তাঁর পরিচালনায় আত্মপ্রকাশ করেন, তখনও তিনি তাঁর স্টুডিওর সাথে বিভক্ত হননি। বছরের পরের দিকে, তিনি সহ-রচনা এবং সহ-প্রযোজনা করেন বাউন্ড বাই ব্লাড এক্সট্রিম অ্যাসোসিয়েটসের জন্য এবং জিল কেলি প্রোডাকশনের জন্য স্লাটস অফ দ্য নাইল শিরোনামের এক সিরিজ শুরু করেছিলেন।
ব্যক্তিগত জীবন
প্রাপ্তবয়স্ক শিল্পে প্রবেশের পরে ডি'নাইল ১৯৯৮ সালে সহকর্মী পিটার নর্থের সাথে দুই বছরের দীর্ঘ সম্পর্কের সূচনা করেছিলেন।  তিনি মাইকেল স্টেফানোকে ২০০২ সালে বিবাহ করেন (বিবাহ বিচ্ছেদের পরে)।  ২০০৫ এর সেপ্টেম্বরে, তিনি নিউইয়র্কে "নতুন বিবাহিত" হয়েছেন বলে জানা গেছে।
তিনি একজন পৌত্তলিক হিসাবে চিহ্নিত এবং ঈশ্বরে বিশ্বাস করেন না।
ব্রাহ্মণবাড়িয়া পল্লী বিদ্যুৎ সমিতি
ব্রাহ্মণবাড়িয়া পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। ব্রাহ্মণবাড়িয়া পল্লী বিদ্যুৎ সমিতি চট্টগ্রাম বিভাগের ব্রাহ্মণবাড়িয়া জেলায় ৫টি জোনাল অফিস, ৫টি সাব-জোনাল অফিস ও ১৮টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। ব্রাহ্মণবাড়িয়া পল্লী বিদ্যুৎ সমিতি প্রতিষ্ঠিত হয় ১৯৯৫ সালের ১৪ সেপ্টেম্বর এবং বাণিজ্যিকভাবে বিদ্যুতায়িত হয় ১৯৯৬ সালের ৪ জুলাই।
ইতিহাস
ব্রাহ্মণবাড়িয়া পল্লী বিদ্যুৎ সমিতির যাত্রা শুরু হয় ১৯৯৫ সালে। এ সমিতির অধীনে ৮টি উপজেলা, ৭৮টি ইউনিয়ন ও ১,১১৩টি গ্রাম রয়েছে। এর সদর দপ্তর ব্রাহ্মণবাড়িয়ার দক্ষিণ সুহিলপুরে অবস্থিত।
জোনাল অফিসসমূহ
ব্রাহ্মণবাড়িয়া পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
গ্রাহক সংখ্যা
ব্রাহ্মণবাড়িয়া পল্লী বিদ্যুৎ সমিতির প্রায় পাঁচ লক্ষেরও অধিক আবাসিক, বাণিজ্যিক, সেচ, শিল্প, দাতব্য প্রতিষ্ঠানের গ্রাহক রয়েছে।
বাহারক জেলা
বাহারক জেলা হচ্ছে আফগানিস্তানের বাদাখশন প্রদেশের একটি জেলা। জেলাটি ফয়েজাবাদ থেকে প্রায় ৩০ কিমি দক্ষিণ পূর্বে অবস্থান করছে। বাহারক হচ্ছে শহরটির রাজধানী এবং জেলাটিতে প্রায় ১৪,০০০ বাসিন্দাদের বসতভিটা রয়েছে। জেলাটি বাহারিস্তান নামেও পরিচিত।
স্যার অরেল স্টিন এক বিবৃতি বলেন যে, বাহারক বর্তমানে রাজধানী ফয়জাবাদ হলেও পূর্বে বাদাকশনের রাজধানী ছিল।
চ্যালেঞ্জার ডিপ
right|250px|thumb|পশ্চিম প্রশান্ত মহাসাগরে চ্যালেঞ্জার ডিপের অবস্থান চ্যালেঞ্জার ডিপ হচ্ছে এখন পর্যন্ত জরিপকৃত সমুদ্রের সবচেয়ে গভীরতম স্থান। এর গভীরতা প্রায় ১১,০০০ মিটার (৩৬,০০০ ফুট)। প্রকৃত গভীরতা এর থেকে ১০০ মিটার কম-বেশি হতে পারে। প্রশান্ত মহাসাগরের মারিয়ানা দ্বীপপুঞ্জের কাছে অবস্থিত মারিয়ানা খাতের দক্ষিণ অংশে এর অবস্থান।
ফুটবল ক্লাব আউগসবুর্গ
ফুসবল-ক্লাব আউগসবুর্গ ১৯০৭ ইভি (সাধারণত ফুসবল-ক্লাব আউগসবুর্গ ১৯০৭, ফুটবল ক্লাব আউগসবুর্গ, এফসি আউগসবুর্গ অথবা শুধুমাত্র আউগসবুর্গ নামে পরিচিত) হচ্ছে আউগসবুর্গ ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লীগ বুন্দেসলিগায় খেলে। এই ক্লাবটি ১৯০৭ সালের ৮ই আগস্ট তারিখে প্রতিষ্ঠিত হয়েছে। এফসি আউগসবুর্গ তাদের সকল হোম ম্যাচ আউগসবুর্গের ডাব্লিউডাব্লিউকে এরিনায় খেলে থাকে; যার ধারণক্ষমতা হচ্ছে ৩০,৬৬০। বর্তমানে এই ক্লাবের ম্যানেজারের দায়িত্ব পালন করছেন হেইকো হেরলিখ এবং সভাপতির দায়িত্ব পালন করছেন ক্লাস হফমান। ওলন্দাজ রক্ষণভাগের খেলোয়াড় জেফ্রি ফাউলেউ এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি আউগসবুর্গ এপর্যন্ত ২০টি শিরোপা জয়লাভ করেছে; যার মধ্যে ২টি রেগিওনাললিগা জুড, ৫টি বায়ার্নলিগা এবং ১৩টি শোয়াবেন কাপ শিরোপা রয়েছে।
রায়পুর ইউনিয়ন, বাঘারপাড়া
ভৌগোলিক অবস্থান
রায়পুর ইউনিয়ন পরিষদ যশোর জেলা শহর থেকে ২৫ কি.মি. উত্তর পুর্ব দিকে অবস্থিত। পুর্বে দোহাকুলা ১০ কিঃ মিঃ দখিনে ধলগার রাস্তা ১৬ কিঃ মিঃ পুর্বে নড়াইল জেলা অবস্থিত। ইউনিয়নটিতে ১৭টি গ্রাম এবং ১৫ টি মৌজা রয়েছে।
শিক্ষা
রায়পুর ইউনিয়নে অসংখ্য স্কুল, মাদ্রাসা ও একটি কলেজ অবস্থিত
যুদ্ধ জাহাজ
একটি যুদ্ধ জাহাজ হল একটি নৌ-জাহাজ, যা নির্মিত করা হয় প্রাথমিকভাবে নৌ যুদ্ধের উদ্দেশ্যে। সাধারণত এই জাহাজগুলি একটি রাষ্ট্রের সশস্ত্র বাহিনীর অন্তর্গত। পাশাপাশি সশস্ত্র হিসাবে, যুদ্ধ জাহাজের ক্ষতি মোকাবেলা করার জন্য নকশক করা হয় এবং সাধারণত বাণিজ্যিক জাহাজের তুলনায় দ্রুতগতি সম্পর্ন  হয়। পণ্যসম্ভার বহন করা একটি বাণিজ্যিক জাহাজের বিপরীতে, একটি যুদ্ধজাহাজ সাধারণত চালকের জন্য শুধুমাত্র অস্ত্র, গোলাবারুদ এবং সরবরাহ বহন করে। যুদ্ধ জাহাজ বা রণতরী সাধারণত একটি নৌবাহিনীর অন্তর্গত, যদিও তারা ব্যক্তি, সমবায় ও কর্পোরেশন দ্বারা পরিচালিত হয়।
যুদ্ধকালীন সময়ে, যুদ্ধজাহাজ ও বাণিজ্যিক জাহাজের মধ্যে পার্থক্য প্রায়ই নষ্ট হয়ে যায়। যুদ্ধের সময় বাণিজ্যিক জাহাজ প্রায়ই অস্ত্রশস্ত্র পরিবহন করে এবং প্রথম বিশ্বযুদ্ধের কিউ- জাহাজ ও দ্বিতীয় বিশ্বযুদ্ধের সশস্ত্র বিপণনকারী ক্রুদের মতো অক্জিলিয়ারী যুদ্ধজাহাজ হিসেবে ব্যবহৃত হয়। ১৭ শতকের শেষের দিকে বাণিজ্যিক জাহাজগুলি নৌবাহিনীতে প্রবেশের প্রচলিত ছিল এবং এটি অর্ধেকের বেশি যাত্রীদের জন্য অস্বাভাবিক নয় যে তারা বাণিজ্যিক জাহাজগুলি তৈরি করে। ১৯ শতকে জলদস্যুতা হুমকির সম্মুখীন না হওয়া পর্যন্ত,, বৃহত বাণিজ্যিক জাহাজগুলিতে অস্ত্রশস্ত্র পরিবহন স্বাভাবিক ছিল। যুদ্ধ জাহাজ এছাড়াও প্রায়ই সেনাবাহিনীর বাহক বা সরবরাহ জাহাজ হিসাবে ব্যবহার করা হয়, যেমন ১৮ শতকের ফরাসি নৌবাহিনী বা দ্বিতীয় বিশ্বযুদ্ধের সময় জাপানি নৌবাহিনী দ্বারা যুদ্ধ জাহাজ ব্যবহার করা হয়েছিল সৈন সরবরাহের কাজে।
প্রথম যুদ্ধজাহাজ
মেসোপটেমিয়া, প্রাচীন পারস্য, প্রাচীন গ্রীস এবং রোমান সাম্রাজ্য এর সময়, যুদ্ধজাহাজ সবসময় গ্যালি গুলি (যেমন বিইরেমে এর, ট্রাইমেইম এবং কুইক্ক্রীম): লম্বা, সংকীর্ণ জাহাজগুলি বাহনকারী সেনা বাহিনীর দ্বারা পরিচালিত এবং রামকে পরিকল্পিত করে এবং শত্রুদের জাহাজগুলি ডুবিয়ে, বা তাদের ধন-দৌলত লুট করতে এবং বোর্ডিং দলগুলি অনুসরণ করত। চতুর্থ শতাব্দীর মধ্যে কামানের উন্নয়ন এবং এই প্রযুক্তির পরবর্তী পরিশ্রুতক হেলেনীয় যুগে গোলাবারুদ-সজ্জিত যুদ্ধজাহাজ প্রথম নৌবহর সক্রিয় হয়।
ডুবোজাহাজের উন্নয়ন
প্রথম ব্যবহারিক সাবমেরিন বা ডুবোজাহাজগুলি ১৯ শতকের শেষের দিকে উন্নত করা হয়েছিল, তবে টর্পেডোর বিকাশের পরেই ডুবোজাহাজগুলি সত্যিই বিপজ্জনক (এবং সেইজন্য উপযোগী) হয়ে উঠেছিল। প্রথম বিশ্বযুদ্ধের শেষ ডুবোজাহাজ তাদের সম্ভাব্য শক্তি প্রমাণিত করে। দ্বিতীয় বিশ্বযুদ্ধের সময় নাৎসি জার্মানির ইউ-বোটের ডুবোজাহাট বহর মার্কিন উপকূলে নৌবাহিনীর প্রায় সমস্ত জাহাজে বিপুর ক্ষতির ঘটায়। সাবমেরিনের সাফল্যের ফলে প্রথম ও দ্বিতীয় বিশ্বযুদ্ধের সময় নতুন এন্টি-সাবমেরিন অভিযান পরিচালনা করা হয়, যেমন ধ্বংসাত্মক সহচর। এই নতুন ধরনের অনেক জাহাজের থেকে ছোট যুদ্ধজাহাজের নাম গৃহীত হয়, যেমন করভেট, স্লোপ এবং ফ্রিগেট প্রভৃতি।
ডুবোজাহাজকে প্রায়শঃই তার বিভিন্ন আকার-আকৃতি এবং জাহাজের সাথে তুলনা করে একে নৌকা হিসেবে আখ্যায়িত করা হয়। অনেক পূর্বকাল থেকেই পরীক্ষামূলকভাবে ডুবোজাহাজ নির্মাণ করা হয়েছে এবং ঊনবিংশ শতকে বিভিন্ন দেশের নৌবাহিনীতে এর ব্যবহার অবশ্যম্ভাবী হয়ে পড়ে।
বিমান ক্যারিয়ারের উন্নয়ন
নৌবাহিনী যুদ্ধের একটি প্রধান স্থানান্তর বিমান বাহকের প্রবর্তনের সঙ্গে ঘটেছে। প্রথমে টরেন্টোতে এবং পরে পার্ল হারবারে, বিমান বাহক শত্রু জাহাজের কাছে দৃশ্যপট এবং পৃষ্ঠভূমির পরিসীমা থেকে নিরপেক্ষভাবে আঘাত হানার ক্ষমতা প্রদর্শন করে। দ্বিতীয় বিশ্বযুদ্ধের শেষের দিকে, বিমান বাহক প্রভাবশালী যুদ্ধক্ষেত্র হয়ে উঠেছিল।
মোংলা নদী
মোংলা নদী বাংলাদেশের দক্ষিণ-পশ্চিমাঞ্চলের খুলনা ও  বাগেরহাট জেলার একটি নদী।  নদীটির দৈর্ঘ্য ১৫ কিলোমিটার, গড় প্রস্থ ২৪৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মোংলা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭২।
প্রবাহ
মোংলা নদীটি বাগেরহাট জেলার পশ্চিম দিকের অনেকগুলো খাল বিশেষত কুমারখালি নদী, ফয়লা নদীর জলধারা রামপাল উপজেলার কাছে একত্রিত হয়ে মোংলা নাম ধারণ করেছে।অতপর নদীটি আরো দক্ষিণে অগ্রসর হয়ে বন্দরনগরী মোংলার পাশে পশুর নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। এই নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক প্রথম শ্রেণির নৌপথ হিসেবে স্বীকৃত। নদীটি জোয়ার ভাটার প্রভাবে প্রভাবিত।
৮৮ (দ্ব্যর্থতা নিরসন)
৮৮ দ্বারা যা বোঝানো যেতে পারে:
মনসা
মনসা (সংস্কৃত: मनसा) হলেন একজন পৌরাণিক হিন্দু সর্প দেবী। দেবী দেবীভাগবত পুরাণ সহ আরও অনেক পুরাণে দেবী মনসার উল্লেখ পাওয়া যায়। তিনি প্রধানত পূর্ব্বভারতীয় অঞ্চল অবিভাজিত বঙ্গ, ঝাড়খণ্ড, বিহার, আসামে যেকোনো বিষধর প্রাণীর হাত থেকে রক্ষা ও বিষের প্রতিকার পেতে, প্রজনন ও ঐশ্বর্যলাভের উদ্দেশ্যে তার পূজা করা হয়। মনসা ঘট স্থাপন করে পুজো করা হয়। মনসা নাগ-রাজ বাসুকীর ভগিনী এবং ঋষি জরৎকারুর স্ত্রী। তার অপর নামগুলি হল বিষহরি বা বিষহরা (বিষ ধ্বংসকারিণী), নিত্যা (চিরন্তনী) ও পদ্মাবতী।
শিবের স্বীকৃতকন্যা মনসা। জরৎকারু মনসাকে প্রত্যাখ্যান করেছিলেন। মনসার মা চণ্ডী (শিবের স্ত্রী পার্বতী) তাঁকে ঘৃণা করতেন কিন্তু পরবর্তীতে মাতা চণ্ডী মনসাকে নিজের মেয়ের স্বীকৃতি দিয়েছিলেন। কোনো কোনো ধর্মগ্রন্থে আছে, শিব নয়, ঋষি কশ্যপ হলেন মনসার পিতা। মনসাকে ভক্তবৎসল বলে বর্ণনা করা হলেও, যিনি তার পূজা করতে অস্বীকার করেন, তার প্রতি তিনি নির্দয়। জন্ম-সংক্রান্ত কারণে মনসার পূর্ণ দেবীত্ব প্রথমে অস্বীকার করা হয়েছিল। তাই মনসার উদ্দেশ্য ছিল দেবী হিসেবে নিজের কর্তৃত্ব স্থাপন করা এবং একটি একনিষ্ঠ মানব ভক্তমণ্ডলী গড়ে তোলা। তার সাথে মিশরীয় দেবী আইসিসের মিল রয়েছে।
মনসাদেবী
মনসা, কেতকা, পদ্মাবতী—এই নামেই মনসাদেবী সমধিক প্রসিদ্ধ। ইনিই মনসামঙ্গল বা পদ্মাপুরাণ কাব্যের অধিষ্ঠাত্রী দেবী। তাই এই কাব্যকে মনসামঙ্গল বা পদ্মাপুরাণ বলে। মনসা প্রাক্-পৌরাণিক দেবী। ইনি প্রাচীন পুরাণে স্থান পাননি অথচ লোকব্যবহারে ও লোকসাহিত্যে অর্বাচীন বৈদিককাল থেকে বিভিন্ন রূপ পরিবর্তন করে চলে আসছেন। অবশ্য কোন কোন প্রাচীন হিন্দু পুরাণ ও বৌদ্ধ গ্রন্থের সর্প দেবী মনসার বর্ণনা আছে। পদ্মাপুরাণ, ব্রহ্মবৈবর্তপুরাণ ও দেবীভাগবতে মনসার উল্লেখ রয়েছে। সংস্কৃত পুরান সাহিত্যে মনসা একবার ঈষৎ ধরা দিয়েছিলেন। সেটা মহাভারতের আদিপর্বে জন্মেজয়ের সর্পসত্রের পূর্বপ্রসঙ্গক্রমে। কিন্তু প্রাচীন পুরাণ ও মহাভারতে যে সর্ব দেবীর উল্লেখ আছে সেখানে তিনি হচ্ছেন জরৎকারু—আস্তিক তার ছেলে। মহাভারতে মনসার ও তার স্বামীর নাম একই—জরৎকারু। ‘মনসা’ দেবতার ভাবনা ঋকবেদের অজ্ঞাত ছিল না। ঋগ্বেদের একটি শ্লোকে মনসা দেবীর ইঙ্গিত পাওয়া যায়।
‘তিন সাত ময়ূরী, সাত ভগিনী কুমারী, তাহারা তোমার বিষ তুলিয়া লইতেছে, যেমন কলসীকাঁখে মেয়েরা (কুপ হইতে) জল (লইয়া যায়)।’
১৯২৮ গ্রীষ্মকালীন অলিম্পিকে ফিল্ড হকি
200px|thumb|right ১৯২৬ খ্রিষ্টাব্দে আন্তর্জাতিক হকি ফেডারেশনের স্থাপনের পরে ১৯২৮ গ্রীষ্মকালীন অলিম্পিকে ফিল্ড হকিকে প্রতিযোগিতা হিসেবে পুনরায় যুক্ত করা হয়। ১৯২৮ গ্রীষ্মকালীন অলিম্পিকের ঠিক পূর্বে ভারতীয় হকি দলের ইংল্যান্ড সফরকালে ইংল্যান্ড, আয়ারল্যান্ড, ওয়েলস ও স্কটল্যান্ড গ্রেট ব্রিটেনের শাসনাধীন ভারতের বিরুদ্ধে খেলতে অস্বীকার করে। ঐ সফরে ভারতীয় হকি দল হকি অ্যাসোসিয়েশন একাদশ কে ৪-০ এবং অ্যাংলো-স্কটিশ একাদশ কে ৭-৩ গোলে পরাজিত করে। এর ঠিক পরেই ১৯২৮ গ্রীষ্মকালীন অলিম্পিকে ফিল্ড হকি প্রতিযোগিতায় পূর্বতন স্বর্ণ পদক জয়ী গ্রেট ব্রিটেন কোন সরকারি কারণ ছাড়াই অংশগ্রহণ করতে অস্বীকার করে। অপর দিকে পূর্বে আমন্ত্রক দেশ নেদারল্যান্ডস দেশীয় নিয়মে নরম বল ও দুমুখো হকি স্টিকের মাধ্যমে হকি খেলত, কিন্তু তাদের অধিনায়ক রেইন ডি ওয়াল ১৯২৮ গ্রীষ্মকালীন অলিম্পিকের প্রস্তুতি হিসেবে প্রথম আন্তর্জাতিক নিয়মে খেলা শুরু করেন।
মনসা
উৎস
পুরাণে তাকে ঋষি কাশ্যপ ও নাগ-জননী কদ্রুর কন্যা বলা হয়েছে। খ্রিস্টীয় ১৪শ শতাব্দী নাগাদ মনসা প্রজনন ও বিবাহের দেবী হিসেবে চিহ্নিত হন এবং শিবের আত্মীয় হিসেবে শৈব দেবমণ্ডলীর অন্তর্ভুক্ত হন। কিংবদন্তি অনুসারে, শিব বিষ পান করার পর মনসা মধ্যে তা সঞ্চার হয় এবং মনসা ‘বিষহরী’ নামে পরিচিত হন। মনসার জনপ্রিয়তা বৃদ্ধি পায় এবং তা দক্ষিণ ভারত পর্যন্ত ছড়িয়ে পড়ে। ধীরে ধীরে মনসা-কেন্দ্রিক ধর্মীয় গোষ্ঠীটি শৈবধর্মের প্রতিদ্বন্দ্বীতে পরিণত হয়। এর ফলে শিবের কন্যা রূপে মনসার জন্মের উপাখ্যানটি রচিত হয় এবং শেষ পর্যন্ত শৈবধর্মও এই আদিবাসী দেবীকে মূলধারার হিন্দুধর্মের ব্রাহ্মণ্য ধারার অন্তর্ভুক্ত করে ।
১৯২৮ গ্রীষ্মকালীন অলিম্পিকে ফিল্ড হকি
এ বিভাগ
thumb|300px|ভারতীয় হকি দলের খেলা
বি বিভাগ
thumb|300px|ফ্রান্স ও নেদারল্যান্ডসের মধ্যে খেলা
মনসা
মনসার কথা
মনসার কাহিনী পঞ্চদশ শতাব্দী শেষ হবার আগেই পরিপূর্ণ পাঁচালিরূপ ধারণ করেছিল। এর ইঙ্গিত পাই বিপ্রদাস পিপ্‌লাইয়ের ‘মনসাবিজয়’ কাব্যে। বিপ্রদাসের কাব্যখানি রচিত হয়েছিল পঞ্চদশ শতাব্দীর শেষভাগে। বাস্তুদেবতার, আরোগ্যের দেবতা অথবা সম্পদের দেবতা—এই বিভিন্ন নামে মনসার পূজা এদেশে বরাবর চলে এসেছে। এখন ইনি বিশেষ করে সাপের দেবতা, তবে নিজে সাপ নন। আরোগ্য ও পুষ্টির রূপকাশ্রিত দেব ভাবনা বলে এঁর মহিমা বেদের সময় থেকেই গীত। মনসা মুখ্যত সরস্বতী। ইঁহারই নামান্তর ইলা, পুষ্টি, শ্রী। ইনি গৌরী যিনি জল কেটে একপদী দ্বিপদী চতুষ্পদী অষ্টাপদী নবমপদী সৃষ্টি করেছিলেন। ইনিই বাক্ যিনি নারীরূপে গন্ধর্বদের ছলনা করে দেবতাদের সোম এনে দিয়েছিলেন, যা অমৃত। দেবীর এই প্রসন্ন রূপ কিন্তু বাংলা সাহিত্যে গোড়া থেকেই ঢাকা পড়ে গিয়েছিল। এখানে মনসা চণ্ডীর প্রতিদ্বন্দ্বী, শিবভক্তের বিদ্বেষিণী।
১৯২৮ গ্রীষ্মকালীন অলিম্পিকে ফিল্ড হকি
গোলদাতাদের তালিকা
এই প্রতিযোগিতায় আঠারোটি খেলায় একত্রিশ জন হকি খেলোয়াড় মোট উনসত্তরটি গোল করেন।
মনসা
মনসার কথা
ঋগ্বেদের একটি রূপক ভাবনাও পরে দেবীত্বে মূর্তি পেয়েছিল। তিনি দুর্গম অরণ্যের দেবতা। পৌরাণিক সাহিত্যে ইনি দুর্গতের দেবতা দুর্গা (এবং পার্বতী, চণ্ডী) হয়েছেন। তারও পূর্বে ইনি সরস্বতী ও শ্রীর সঙ্গে অভিন্ন ছিলেন। পৌরাণিক যুগের আগেই সরস্বতী ও শ্রীর সঙ্গে বাস্তুনাগ দেবতার পূজা মিশে গিয়েছিল। তখন হতে মনসা নিজে নাগ না হয়েও সর্পরাজ্ঞী। সরস্বতী ও শ্রী দুই পৃথক দেবতায় (মনসা ও লক্ষ্মী) পরিণত হবার আগেই নাগ-পূজার সঙ্গে দেবীর যোগাযোগ ঘটে গিয়েছিল। পরে সরস্বতী ও শ্রী যখন ভাগাভাগি হল তখন মনসার ভাগে পড়ল সর্পনাগ আর লক্ষ্মীর ভাগে পড়ল হস্তীনাগ। মনসা ও লক্ষ্মীর মৌলিকতার অনেক প্রমাণ আছে। দুই জনেরই নামান্তর কমলা ও পদ্মা। পদ্মদলে মনসার উৎপত্তি আর কমলার আসন পদ্মে। লক্ষ্মীর উৎপত্তি সাগরে, মনসার উৎপত্তি হ্রদে।
১৯২৮ গ্রীষ্মকালীন অলিম্পিকে ফিল্ড হকি
পদকপ্রাপ্তদের তালিকা
thumb|350px|স্বর্ণ পদক জয়ী ভারতীয় হকি দল thumb|350px|রৌপ্য পদক জয়ী ডাচ হকি দল
মনসা
মূর্তিতত্ত্ব
মনসার মূর্তিতে তাকে সর্প-পরিবেষ্টিত নারী রূপে দেখা যায়। তিনি একটি হংস বা পদ্মের উপর বসে থাকেন। তার বাহন হাঁস ও সাপ। তার চার হাত। তার উপরের দুটি হাতে থাকে পদ্ম ও নিচের দুটি হাতে থাকে সাপ। সাতটি সাপের ফনা তার মাথার উপর ছাউনির আকারে বিরাজ করে। কোনো কোনো মূর্তিতে তার কোলে একটি শিশুকে দেখা যায়। এই শিশুটি তার পুত্র আস্তিক। তাকে ‘একচক্ষু-বিশিষ্ট দেবী’ বলা হয়। মনসার মা চণ্ডী ক্রোধের বসে তার একটি চোখ পুড়িয়ে দিয়েছিলেন।
মনসা ঘট
মানব সমজের গতি অর্থাৎ প্রবহমানতার মাধ্যম হলো সৃষ্টি। এই মনসা ঘট হলো গর্ভবতী নারীর প্রতীক। যেখান থেকে প্রাণ সঞ্চার হয়ে মানব জীবন ক্রম বিবর্তনের মাধ্যমে এগিয়ে চলছে। মনসা ঘট যেমন গর্ভবতী নারীর প্রতীক তেমনই ফসলের উর্বরতার প্রতীক,যাকে প্রজনন শক্তির প্রতীক হিসাবে কল্পনা করা হয়েছে।
মহাভারত
মহাভারতে মনসার বিবাহের উপাখ্যানটি রয়েছে। জরৎকারু নামে এক ঋষি কঠোর তপস্যা করছিলেন। তিনি স্থির করেছিলেন যে, বিবাহ করবেন না। একবার তিনি কয়েকজনকে একটি গাছ থেকে হেঁটমুণ্ড উর্ধ্বপদ অবস্থায় ঝুলতে দেখলেন। তারা ছিলেন জরৎকারুরই পূর্বপুরুষ। তাদের সন্তানসন্ততিগণ তাদের পারলৌকিক ক্রিয়াদি না করার কারণে তাদের ওই অবস্থা হয়েছিল। তাই তারা জরৎকারুকে বিবাহ করে একটি পুত্রসন্তান উৎপাদনের পরামর্শ দিলেন, যাতে সেই পুত্র তাদের পারলৌকিক ক্রিয়াদি সম্পন্ন করে তাদের মুক্তি দিতে পারেন। বাসুকী তার ভগিনী মনসার সঙ্গে জরৎকারুর বিবাহ দিলেন। মনসার একটি পুত্রসন্তান হল। তার নাম ছিল আস্তিক। তিনি তার পূর্বপুরুষদের মুক্ত করলেন। এছাড়া রাজা জনমেজয় যখন সর্পকুল বিনষ্ট করার উদ্দেশ্যে যজ্ঞ করছিলেন, তখন আস্তিক নাগ বংশকে রক্ষাও করেছিলেন।
পুরাণ
পুরাণেই প্রথম মনসার জন্ম-সংক্রান্ত উপাখ্যানটি পাওয়া যায় । পুরাণ মতে, মনসা ঋষি কশ্যপের সন্তান তথা কাশ্যপ গোত্রজ । উল্লেখ্য , মঙ্গলকাব্যে শিবকে মনসার পিতা বলা হলেও , পুরাণে সেই তথ্যের সমর্থন পাওয়া যায় না । একবার সাপ ও সরীসৃপরা পৃথিবীতে উৎপাত শুরু করলে , ঋষি কশ্যপ নিজের মন থেকে মনসা দেবীর জন্ম দেন । মন থেকে জন্ম বলে তার নাম হয় ‘মনসা’ । সৃষ্টিকর্তা ব্রহ্মা তাকে সর্প ও সরীসৃপদের দেবী করে দেন । মনসা তার মন্ত্রবলে পৃথিবীতে নিজের কর্তৃত্ব বিস্তার করেন । এরপর মনসা শিবকে প্রসন্ন করেন । শিব তাকে বলেন নারায়ণ প্রসন্ন করতে । মনসার প্রতি প্রসন্ন হয়ে নারায়ণ তাকে সিদ্ধি নামক দৈবী ক্ষমতা প্রদান করেন । এর ফলে দেবী হিসেবে মনসার কর্তৃত্ব সুবিদিত হয় ।
কশ্যপ ঋষি জরৎকারুর সঙ্গে মনসার বিয়ে দেন । জরৎকারু এই শর্তে মনসাকে বিবাহ করতে রাজি হয়েছিলেন যে, যদি মনসা তার কথার অবাধ্য হন , তবে তিনি মনসাকে পরিত্যাগ করবেন । একবার মনসা জরৎকারুর নিদ্রাভঙ্গ করতে দেরি করেছিলেন । এতে সেদিন জরৎকারুর পূজা করা হয়ে ওঠেনি । এই ঘটনায় দুঃখিত হয়ে জরৎকারু মনসাকে ত্যাগ করেন । পরে দেবতাদের অনুরোধে তিনি মনসার কাছে ফিরে আসেন এবং আস্তিক নামে এক পুত্রের জন্ম দেন ।
মঙ্গলকাব্য
খ্রিস্টীয় ১৩শ থেকে ১৮শ শতাব্দীর মধ্যবর্তী সময়ে ভারতীয় উপমহাদেশের বাংলা অঞ্চলে মনসা প্রমুখ দেবদেবীদের নিয়ে মঙ্গলকাব্য নামক এক শ্রেণির ভক্তিমূলক লৌকিক গাথাকাব্য রচিত হয়েছিল। এর মধ্যে বিজয়গুপ্তের মনসামঙ্গল কাব্য ও বিপ্রদাস পিপলাইয়ের মনসাবিজয় (১৪৯৫) কাব্যে দেবী মনসার উৎপত্তি ও কিংবদন্তিগুলি বর্ণিত হয়েছে।
মনসাবিজয় কাব্যে আছে, বাসুকীর মাতা একটি বালিকার মূর্তি নির্মাণ করেছিলেন। সেই মূর্তিতে শিবের বীর্য নিক্ষিপ্ত হলে তা থেকে মনসার জন্ম হয়। বাসুকী মনসাকে নিজ ভগিনী বলে স্বীকার করে নেন। রাজা পৃথু যখন গাভীরূপী পৃথিবীকে দোহন করছিলেন, তখন তা থেকে বিষের উৎপত্তি হয়। বাসুকী মনসাকে সেই বিষের কর্তৃত্ব প্রদান করেন। শিব মনসাকে দেখে আকৃষ্ট হন। কিন্তু মনসা তাকে নিজ পিতৃপরিচয় দান করলে, শিব মনসাকে গৃহে নিয়ে আসেন। শিবের স্ত্রী চণ্ডী মনে করেন, মনসা শিবের অপর স্ত্রী বা তার জারজ সন্তান। তিনি মনসাকে অপমান করে তার একটি চোখ দগ্ধ করেন। মনসা একচক্ষু-বিশিষ্ট দেবীতে পরিণত হন। পরে সমুদ্রমন্থনের সময় হলাহল বিষের প্রভাবে শিব যখন মৃতপ্রায় হন, তখন মনসা তার প্রাণরক্ষা করেন। একদিন চণ্ডী মনসাকে লাথি মারেন। মনসা তখন বিষদৃষ্টি দিয়ে চণ্ডীকে অজ্ঞান করে দেন। শেষে চণ্ডী ও মনসার বিবাদে বীতশ্রদ্ধ হয়ে শিব মনসাকে একটি গাছের নিচে পরিত্যাগ করেন। তবে তিনি মনসার চোখের জল থেকে নেতো বা নেতা নামে মনসার এক সঙ্গিনীকে সৃষ্টি করেন।
পরে ঋষি জরৎকারু মনসাকে বিবাহ করেন। কিন্তু চণ্ডী মনসার ফুলশয্যার রাত্রিটি মাটি করে দেন। তিনি মনসাকে সর্পালঙ্কার পরিধান করতে বলেছিলেন। তারপর তিনি ফুলশয্যার ঘরে একটি ব্যাঙ ছেড়ে দেন। ফলে সাপগুলি ঘরময় ছুটে বেড়াতে শুরু করে। ভয় পেয়ে জরৎকারু ঘর ছেড়ে পালিয়ে যান। কয়েক দিন পর অবশ্য তিনি ফিরে আসেন। এরপর তাদের পুত্র আস্তিকের জন্ম হয়।
নেতোর পরামর্শে মনসা মর্ত্যে নেমে আসেন মানব ভক্ত সংগ্রহের উদ্দেশ্যে। প্রথম দিকে মানুষ তাকে উপহাস করত। কিন্তু যারা মনসার ক্ষমতা অস্বীকার করল, তাদের জীবন দুর্বিসহ করে তুলে মনসা তাদের বাধ্য করলেন তার পূজা করতে। মুসলমান শাসক হাসানের মতো বিভিন্ন জাতির মানুষকে মনসা তার ভক্ত করে তুললেন। কিন্তু চাঁদ সদাগর তার পূজা করলেন না। মনসা লক্ষ্মী ও সরস্বতীর মতো একজন দেবী হতে চাইছিলেন। তাতে সফল হওয়ার জন্য চাঁদ সদাগরের হাতে পূজাগ্রহণ তার কাছে বাধ্যতামূলক ছিল। কিন্তু চাঁদ সঙ্কল্প করেছিলেন, তিনি মনসার পূজা করবেন না। মনসা চাঁদকে ভয় দেখানোর জন্য একে একে চাঁদের ছয় পুত্রকে হত্যা করলেন। শেষে মনসা ইন্দ্রের রাজসভার দুই নর্তক-নর্তকীর বিরুদ্ধে ষড়যন্ত্র করলেন। এঁদের নাম ছিল অনিরুদ্ধ ও ঊষা। অনিরুদ্ধ চাঁদ ও তার স্ত্রী সনকার সপ্তম পুত্র রূপে জন্মগ্রহণ করলেন। তার নাম হল লখিন্দর। ঊষা বেহুলা নামে জন্মগ্রহণ করলেন। লখিন্দর ও বেহুলার বিবাহ হল। মনসা লখিন্দরকে হত্যা করলেন। কিন্তু বেহুলা স্বামীর মৃতদেহ নিয়ে নদীতে ভেসে চললেন। শেষে তিনি চাঁদের সাত পুত্রের প্রাণ ও হারানো সম্পদ পুনরুদ্ধার করার উপায় জেনে ফিরে এলেন। চাঁদ মনসার দিকে না তাকিয়েই বাঁ হাতে তার দিকে ফুল ছুঁড়ে দিলেন। মনসা এতেই খুশি হলেন। তিনি চাঁদের পুত্রদের জীবন ফিরিয়ে দিলেন এবং তার হারানো সম্পদও ফিরিয়ে দিলেন। মঙ্গলকাব্যে রয়েছে, এরপর মনসার জনপ্রিয়তাও বৃদ্ধি পেল।
মনসামঙ্গল কাব্য গ্রন্থে রয়েছে, পূর্বজন্মে মনসা চাঁদকে বিনা কারণে অভিশাপ দিয়েছিলেন। তাই চাঁদও মনসাকে অভিশাপ দিয়েছিলেন যে, তিনি মনসার পূজা না করলে, মনসাপূজা মর্ত্যে জনপ্রিয়তা পাবে না। এই কারণেই, ভক্তদের আকর্ষণ করতে মনসার অসুবিধা হচ্ছিল।